Z:gnu-www-ja-manifesto--d5db5c-The wording here was careless./sr

Овде је избор речи био непажљив. Намера је била да нико неће морати да плати за дозволу да користи систем ГНУ-а. Али речи ово не стављају до знања, и људи их често интерпретирају као да неће морати или ће морати веома мало да плате за примерке ГНУ-а. Ово никад није била жељена замисао. Касније, манифест помиње могућност постојања фирми које нуде услугу расподеле зарад профита. Касније сам научио да пажљиво разликујем „слободно“ (енгл. free ) у смислу слободе и „бесплатно“ (енгл. free ) у смислу цене. Слободни софтвер је софтвер који корисници могу да расподељују и мењају. Неки корисници могу да добију примерке бесплатно, док други плаћају за добијање примерака, и ако плаћање помаже унапређењу софтвера, тим боље. Битно је да свако ко поседује примерак има слободу да сарађује у његовом коришћењу са другима.